**DĖL ROKIŠKIO R. PANEMUNĖLIO MOKYKLOS -DAUGIAFUNKCIO CENTRO STRUKTŪROS PERTVARKYMO IR PAVADINIMO PAKEITIMO**

2022 m. vasario 23 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos biudžetinių įstaigų įstatymo 4 straipsnio 3 dalies 1 ir 4 punktais, Lietuvos Respublikos švietimo įstatymo 44 straipsnio 4, 5 ir 6 dalimis, Lietuvos Respublikos civilinio kodekso 2.43 straipsnio 1 dalimi ir įgyvendindama Rokiškio rajono savivaldybės bendrojo ugdymo mokyklų tinklo pertvarkos 2021-2025 metų bendrąjį planą, patvirtintą Rokiškio rajono savivaldybės tarybos 2021 m. kovo 26 d. sprendimu Nr. TS-55 „Dėl Rokiškio rajono savivaldybės bendrojo ugdymo mokyklų tinklo pertvarkos 2021-2025 metų bendrojo plano patvirtinimo“, Rokiškio rajono savivaldybės taryba n u s p r e n d ž i a:

1. Pertvarkyti 2022 m. rugpjūčio 31 d. Rokiškio r. Panemunėlio mokyklos-daugiafunkcio centro struktūrą ir nuo 2022 m. rugsėjo 1 d.:

* 1. nutraukti pradinio ugdymo programos vykdymą;

1.2. pakeisti Panemunėlio mokyklos-daugiafunkcio centro pavadinimą ir vadinti Panemunėlio universaliu daugiafunkciu centru;

1.3. vykdyti ikimokyklinio ugdymo, priešmokyklinio ugdymo, neformaliojo vaikų švietimo, neformaliojo suaugusiųjų švietimo programas, kultūrinę ir sportinę veiklas, teikti Panemunėlio seniūnijos bendruomenei socialines paslaugas.

2. Įpareigoti Panemunėlio mokyklos-daugiafunkcio centro direktorę Ingą Belovienę:

2.1. ne vėliau kaip per vieną mėnesį nuo šio sprendimo priėmimo dienos raštu pranešti visiems mokiniams ir jų tėvams (globėjams) apie įstaigos struktūros pertvarkymą nutraukiant pradinio ugdymo programos vykdymą;

2.2. įspėti darbuotojus dėl jų atleidimo iš darbo, atlikti visus kitus su darbo santykiais susijusius juridinius veiksmus ir su jais atsiskaityti įstatymų nustatyta tvarka ir terminais;

2.3. pranešti raštu visiems kreditoriams apie Panemunėlio mokyklos-daugiafunkcio centro pavadinimo keitimą;

2.4. parengti iki 2022 m. kovo 10 d. Rokiškio r. Panemunėlio universalaus daugiafunkcio centro nuostatų projektą ir jį pateikti Švietimo ir sporto skyriui.

3. Šį sprendimą skelbti savivaldybės interneto svetainėje [www.rokiskis.lt](http://www.rokiskis.lt) ir Teisės aktų registre.

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO R. PANEMUNĖLIO MOKYKLOS-DAUGIAFUNKCIO CENTRO STRUKTŪROS PERTVARKYMO IR PAVADINIMO PAKEITIMO“**

**AIŠKINAMASIS RAŠTAS**

2022 m. vasario 23 d.

Rokiškis

**Sprendimo projekto tikslai ir uždaviniai.** Pertvarkyti Rokiškio r. Panemunėlio mokyklos-daugiafunkcio centro struktūrą. Įpareigoti Panemunėlio mokyklos-daugiafunkcio centro direktorę atlikti veiksmus, susijusius su mokyklos struktūros pertvarka.

**Teisinio reguliavimo nuostatos**. LR vietos savivaldos įstatymas, LR biudžetinių įstaigų įstatymas, LR švietimo įstatymas, LR civilinis kodeksas, Rokiškio r. savivaldybės bendrojo ugdymo mokyklų tinklo pertvarkos 2021-2025 metų bendrasis planas.

**Sprendimo projekto esmė.** Pagrindinė mokyklos struktūros pertvarkymo priežastis – mažas mokinių skaičius, neužtikrinamas efektyvus ugdymo proceso finansavimas. Nuo 2022 m. rugsėjo 1 d. nutraukiamas pradinio ugdymo programos vykdymas. Bendrojo ugdymo mokyklų tinklo pertvarkos 2021–2025 metų bendrojo ugdymo plano priede yra įrašyta, kad Panemunėlio mokykloje-daugiafunkciame centre pradinio ugdymo klasės komplektuojamos, jei pradinio ugdymo programoje mokysis ne mažiau kaip 10 mokinių. 2021–2022 m. m. veikia vienas pradinių klasių komplektas (1–4 klasės yra sujungtos) ir jose mokosi 8 mokiniai. 2022–2023 m. m. prognozė – 9 mokiniai.

Po mokyklos struktūros pertvarkymo keisis mokyklos pavadinimas. Mokykla vadinsis Panemunėlio universaliu daugiafunkciu centru. Pertvarkius įstaigos struktūrą, Panemunėlio universaliame daugiafunkciame centre ir toliau bus vykdomos ikimokyklinio ugdymo, priešmokyklinio ugdymo, neformaliojo vaikų švietimo, neformaliojo suaugusiųjų švietimo programos, kultūrinė ir sportinė veikla, bus teikiamos socialinės paslaugos (drabužių plovimas, dušo paslaugos).

Atsižvelgiant į mokinių tėvų pageidavimus, nuo 2022 m. rugsėjo 1 d. mokiniams bus teikiama pavėžėjimo paslauga į Kamajų Antano Strazdo gimnaziją ir Rokiškio Juozo Tūbelio progimnaziją.

Įstaigos struktūros pertvarkymo klausimai buvo aptarti su mokinių tėvais ir darbuotojais 2021 m. gruodžio mėnesį Panemunėlio mokykloje-daugiafunkciame centre.

**Laukiami rezultatai.** Efektyvesnis išteklių naudojimas, teisės aktų vykdymas, Rokiškio rajono savivaldybės bendrojo ugdymo mokyklų tinklo pertvarkos 2021–2025 metų bendrojo plano nuostatų įgyvendinimas. Mokiniams bus sudarytos kokybiškesnės ugdymo sąlygos. Mokiniai turės didesnę galimybę savo polinkius ir gebėjimus po pamokų lavinti neformalaus švietimo užsiėmimų metu.

**Finansavimo šaltiniai ir lėšų poreikis**. Papildomos lėšos sprendimui įgyvendinti ̶ darbuotojų išeitinių išmokų finansavimas.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas**. Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksmais, todėl teisės aktas nevertinamas antikorupciniu požiūriu.

Švietimo ir sporto skyriaus vyriausioji specialistė Jolita Geidanienė